section_heading: Uvod
paragraph_text: Znanje čini skup činjenicâ, informacijâ i vještinâ stečenih izobrazbom ili iskustvom s ciljem teoretskog ili pismenog razumijevanja i rješavanja problema. Ono je dinamično jer nastaje složenim socijalnim interakcijama između pojedinca i organizacijâ. Pod pojmom organizacija znanja podrazumjevamo sustav koji se bavi principima, metodama i tehnikom prikupljanja, organiziranja, pohrane i dijeljenja znanja u organizaciji i društvu. Pri tome veliku ulogu ima pisana dokumentacija, a sve više i dokumentacija pohranjena u elektronskim bazama (skupljanje, pronalaženje, razvrstavanje i dostupnost) kao i informacijski menadžment i menadžment znanja.